
The Beginnings of the Cult Puppet Theatre in Romania 


Abstract: The Romanian puppet theatre had many forms of tradition, which appeared as a result of many 
intercultural influences. 'The ucrainean verzep influenced the marionnette tradition of ziclezp, the influence 
of turkish aragăz is present in the satirical theatre from 18th century, Pipe and Judy and Kasperle are 
similar with the romanian V/asi/acbe, a.s.o. Many of these popular traditions survived until the middle of 
the 20th century. However, at the beginning of the 20th century, a modern form of puppetry art was 
born, as in the other countries from Europe. This fenomenon occured especially as a result of the 
influence of the cech and austrian marionette theatres. In this moment were founded some marionnette 
theatres in Romania, as repertory and art theatres. This article is about that important moment of the 
foundation of the modern animation theatre. 

Începuturile teatrului de animație cult din România 


„Abstract: Teatrul românesc de păpuși a avut mai multe forme de tradiție, care au apărut ca urmare a 
diverselor influențe interculturale. Vertepul ucrainean a influențat tradiția marionetelor de vicleim, 
influența Karagozului turc este prezentă în teatrul satiric din secolul al XVIII-lea, Punch și Judy şi 
Kasperle sunt asemănătoare cu personajul din Romania, Vasilache. Multe dintre aceste tradiţii populare 
au supravieţuit până la mijlocul secolului al XX-lea. Dar, la începutul secolului al XX-lea, a luat naștere o 
formă modernă de artă a păpuşilor, ca şi în celelalte țări din Europa. Acest fenomen s-a produs în special 
ca urmare a influenței teatrelor de marionete ceh şi austriac. Atunci au fost înființate câteva teatre de 
marionete în România, ca teatre de repertoriu şi de artă. Acest articol este despre acel moment important 
al întemeierii teatrului modern de animaţie. 


Cinte cheie: marionete, teatru de papuşi, teatru de animaţie, teatru de repertoriu, influențe cehe. 

Introducere 
Teatrul de animaţie din România a cunoscut o serie de forme care au luat naștere, ca şi în 
celelalte țări europene, prin combinarea unor diverse tradiții din alte țări cu cele autohtone. Astfel, 


a existat o formă de teatru, Vasilache şi Marioara, asemănătoare în multe privințe cu cea britanică 


= 


(Punch and Judy), italiană (Pulcinella), rusă (Petrușka) sau germană (Kasperle) (Pepipo, 1998:39). 
Aceasta este forma cea mai răspândită, care a fost reprezentată de păpuşari ambulanți în turnee 
prin târgurile şi satele românești, vreme de peste două secole. Ca şi în tradiţiile înrudite, 
caracteristic este subiectul. Personajul principal își ucide nevasta, apoi pe preot, apoi pe Diavol, 
apoi pe Moarte. Ca în tradiţiile similare, păpuşarul foloseşte un instrument pentru deformarea 
vocii, care se numeste swaaz/e la britanici, prverța la italieni, maşina la români). O altă formă de 
teatru de păpuşi care s-a bucurat de un mare succes la public a apărut datorită influenței tradiției 
otomane Karagiz (Săineanu, 1900). În aceste spectacole satirice apăreau personaje tipice pentru 
societatea românească din epocă, aşa cum atestă transctrierile pieselor respective (0//pescr, 1895- 
1896). 'Tot un caracter satiric avea şi tradiția numită V/e/e/p4/, care a apărut prin influența tradiției 
ucrainene numită verfep (Gârză și a/ț., 1968). Partea religioasă a spectacolului era însă jucată de 
actori. 

Marea popularitate a teatrului de păpuşi din ţara noastră a determinat câteva personalități 
ale culturii române ca, la începutul secolului al 19-lea, să scrie câteva piese de teatru care au fost 
jucate de către păpuşari profesionişti. Aceste texte erau pamflete în care erau atacate persoane 
importante din societatea românească. Astfel, în anii 1810 Costache Conachi (1778-1849) a scris 
piesele Comedie banului Constantin Canta, Judecata femeilor şi Amorul (Începuturile Teatrului românesc, 
1963). În anii 1820, lordache Golescu (1776-1848) a scris câteva piese-pamflet — Mavrodinada şi 
Barbu Văcărescu vânzătorul tării (Golescu, 1990). Piesele-pamflet nu au fost jucate însă doar de câteva 
ori. Continuau să predomine formele tradiționale de teatru de păpuşi, dar, către sfârşitul secolului 
al 19-lea, spectatorii deveniseră mai educați şi mai pretenţioşi. Pe de altă parte, datorită 
caracterului satiric al spectacolelor, statul începuse să controleze conținutul de idei al acestora, 
interzicând prin legi ctriticarea autorităţilor. Totodată, a apărut ideea realizării unor spectacole 
pentru copii. Forme mai noi de teatru de gen, cu un repertoriu mai variat, cu o scenografie de 
înalt nivel artistic, au început să apară în țara noastră prin influenţa teatrului de marionete austriac 


și ceh. 


Începuturile teatrelor de repertoriu 

La începutul secolului al 20-lea a început să se dezvolte un alt tip de teatru, practicat în teatre 
de repertoriu. Teatrul de marionete din Cehia a avut o importantă contribuție la dezvoltarea 
teatrului de marionete cult din România. Cea mai veche informaţie pe care o avem în acest sens 
este din 1882, când a fost înființat Teatrul de marionete de la Buziaş al familiei Brauer-Berger, o 
familie originară din Silezia, dar care s-a stabilit în țara noastră. Iniţial, aceasta era o trupă de 
acrobaţi care făcea turnee prin diverse țări din Europa. În 1882, în timpul unui spectacol, au avut 
un accident grav şi, din această cauză, nu au mai putut să susțină spectacole acrobatice. Văzuseră 
însă la Praga spectacole de teatru de marionete și astfel le-a venit ideea să prezinte și ei asemenea 
spectacole. Au comandat la Praga un set de 13 marionete (Crișan, 1982:12; Pepino, 2000). În Cehia 
se făceau marionete la comandă, cu seturi de personaje pentru diferite piese. Trupa de cinci 
marionetişti a folosit aceste marionete din 1882 până la sfârşitul celui de-al doilea război mondial 
pentru a prezenta spectacole în limbile română, germană şi maghiară, atât pentru copii, cât şi 
pentru adulți, în turnee prin Banat şi Transilvania. În repertoriul acestei trupe erau piesele 
Genoveva de Brabant, Regina pierdută, Neonstorul ambulant, Familia bimarului vienez. (Constantin, 2019) 


În urma succesului acestei trupe, în 1929, autorităţile din Buziaş au eliberat un „Brevet de invenţie 


şi interpretare” pe numele Ecaterinei Brauer (Constap//n, 2019). 

Elena Gherghinescu Ziegler relatează că marionetele cehești ale trupei Brauer-Berger erau 
de mari dimensiuni, aproape în mărime naturală, şi erau mânuite de câte doi sau trei marionetişti 
(G/erohinescu Ziegler, 2021:26). 

În 1973 regizorul Mirel Ilheşiu a realizat documentarul dedicat teatrului familiei Brauer- 
Berger, intitulat Genoveva de Brabant sau reabilitarea candorii, o reconstituire a spectacolului de 
marionete, aşa cum se desfăşura la Buziaș şi în alte localități din Banat, la sfârșitul secolului al 19- 
lea. Impresionantele marionete ceheşti s-au păstrat la muzeul local din Buziaș. 

Theodor Nastasi a cunoscut spectacolele teatrului de marionete din Salzburg și a întemeiat la 
Cernăuţi, în 1928, un teatru de marionete după acest model. EI a pus în scenă, cu marionete, 
două opere ale lui Mozart, Basfien și Basfierne şi Directorul de scenă. Un rol important l-a avut 
scenograful spectacolelor, baronul George Liwenda//, care a realizat minunatele marionete (V'esc/), 
1931). 


Influenţa cehă 

Dar o mare importanță a avut activitatea familiei Şesan din Cernăuţi. V/a/erian Şesan (1878- 
1940) a avut un rol deosebit în istoria teatrului de păpuși din România (17. 7). Deşi era un reputat 
specialist în drept bisericesc şi un profesor universitar cu numeroase doctorate, i-a îndrumat pe 
copiii săi să studieze şi teatrul de animaţie la Praga şi să înființeze un teatru de gen. În perioada 
în care îşi făcea studiile la Praga, Valerian Şesan s-a căsătorit cu artista de operă de origine cehă, 
Bozena Maria Nemcova (Nemec), cate era şi ea o mare admiratoare a teatrului de marionete praghez. 

Valerian Şesan a reprezentat România la congresul de înființare a Unii Mondiale a 
Marionetiştilor (UNIMA) (Praga, 1929), ţara noastră devenind astfel una dintre cele şapte țări 
fondatoare ale acestei organizaţii internaționale, alături de Cehoslovacia, Franța, Italia, URSS, 
Marea Britanie şi Jugoslavia (Pe. 3). 

Vera Mora este pseudonimul marionetistei şi cântăreţei Caro/na M. Sesan, care a ttăit între 
anii 1908-1980 (Hz. 4). Este fuca lui Bozena Maria Nemcova (Nemec) şi a profesorului 
universitar Valerian Şesan. Vera Mora, împreună cu fratele ei, Milan Şesan şi sub indrumarea 
tatălui lor, Valerian Şesan, a creat un teatru de păpuși de familie în anii '20, la Cernăuţi (Prp/po, 
2000). În timpul studiilor sale de canto la Conservatorul din Praga, Vera Mora a fost artist 
păpuşar al teatrului Kâe Lowrek (Impărăția păpuşarilor), condus de către marele sculptor si 
marionetist V/ojfich Sucharda (1884-1963). În 1931, Vera Mora a participat la întemeierea 
Academiei "Teatrelor de Păpuşi de pe lângă Ins%/77/ Educational Masaryk (Masaryk lidovychovny 
/stau). În spectacolul inaugural era interpretă a ariei din ciclul Păprrși/e se prezintă de ]. Machon. În 
1932 Vera Mora scrie piesa Povesfea unei seri (Pohadka jednoho vecera), cate va fi pusă în scenă în 
Cehia de către Milan Şesan care a pictat şi decorurile. Premiera piesei a avut loc la 10 decembrie 
1932, la Pisek - Cehoslovacia, apoi a fost jucată la Praga, în 1933, pe scena Teatrului Artistic Rise 
Loufek şi a reprezentată de 30 de ori (Hz. 3; F7e. 6). Vera Mora este şi autoarea unui articol despre 
teatrul de păpuşi românesc, publicat în revista Lo//kar nr. XVII şi a făcut documentarea pentru 
monografia despre teatrul de păpuşi din România, publicată în Cehoslovacia (1/2), 1937). În 
spectacole, mânuia marionetele şi cânta în același timp. Soprana Vera Mora a trăit la Praga între 
anii 1935-1940, când a cântat la Opera Naţională din Praga şi a fost profesoară de canto. A fost 


măritată cu marele tenor ceh Richard Kubla. 


Pavel Milan Şesan (1910-1981) a fost profesor de istorie bisericească şi filosofie al mai multor 
facultăți din Cernăuţi, Suceava, Sibiu, cercetător şi ecumenist de renume (/72. 2), doctor în istorie 
şi filosofie (1935) şi doctor în teologie (1937). A absolvit trei facultăți: Facultatea de Teologie, 
Facultatea de Drept şi Facultatea de Litere şi Filozofie — secția istorică. Între anii 1932-1934, şi- 
a continuat studiile la Praga, unde și-a susținut, în 1935, teza de doctorat în istorie În 1940, în 
urma cedării Basarabiei şi Bucovinei de Nord, datorită înțelegerii dintre Stalin şi Hitler, s-a 
refugiat împreună cu familia sa la Bucureşti. În 1948, familia Şesan s-a stabilit la Sibiu, unde Pavel 
Milan Şesan a fost profesor titular la catedra de Teologie Fundamentală şi Istoria Religiilor de la 
Institutul Teologic Universitar din Sibiu. Milan a activat în teatrul de familie al familiei Şesan, ca 
marionetist şi regizor. Împreună cu sora sa a realizat o mică echipă de teatru de marionete, cu 
care a prezentat mai multe spectacole la Cernăuţi, în jurul anului 1929 (Pepizzo, 2000). Împreună 
cu soţia sa, Elena Şesan, a continuat în cadrul familiei această pasiune pentru teatrul de marionete 
pe care au transmis-o copiilor, Irina Boldor-Şesan şi Dragoş Şesan şi nepoților, Ciprian și Lucian 
Vlad Boldor, care au moștenit păpuşile şi decorurile originale. Aceștia au continuat să prezinte 
spectacolul inițial și să organizeze expoziţii cu marionetele familiei Şesan (Co/ec7/a faw4/rei Şesan Ja 
Muzeul Civilizatiei Urbane a Brașovului, Une histoire de marionnertes..., 2017). 

Piesa Povestea mei seri de Vera Mora este prima piesă originală românească de teatru de păpuşi 
scrisă pentru copii (Figure 4). Ea a fost reprezentată mai întâi în 1932 în Cehia, la Pisek, unde a 
fost jucată de şase ori. Au urmat 30 de reprezentații la Praga, în 1933, pe scena Teatrului Artistic 
Rise Lomtek. Muzica era compusă de Joza Jaro, care a şi dirijat orchestra care acompania 
spectacolele. Ariile erau interpretate atât de Vera Mora cât și de valoroşi cântăreți de operă cehi, 
cum at fi Miloş Pilat, L. Danesova, Mila Smekal, Iulia Maxianova și alții. Marionetele erau 
mânuite de artişti ca A. Suchardova-Brichova, Vojta Sucharda, Vera Mora, dar şi de personalități 
diverse, funcționari superiori, consilieri, directori, pasionaţi de teatrul de marionete. În iulie 1933 
spectacolul a fost prezentat la Congresul UNIMA de la Lubljana. Apoi au avut loc reprezentații 
la teatrul profesorului dr. Aichler, celebrul teatru de marionete de la Salzburg. În 1934 piesa a 
fost publicată la Cernăuţi, la Editura Iconar (97rep7/, 1934). Piesa Verei Mora a constituit un 
exemplu pentru dramaturgi genului, care s-au inspirat din poveştile tradiționale românești, 


pentru a scrie piese dedicate copiilor. 


Întemeierea organizației mondiale UNIMA 

O personalitate marcantă a teatrului de animaţie a fost şi istoricul, publicistul şi dramaturgul 
Jindiich Veselj (1885-1939). Pasionat de teatrul de marionete, Jindtich Vesely a avut inițiativa 
creării primei asociații a păpuşarilor din lume, Asociaţia cehă a prietenilor teatrului de păpuşi (1911), şi 
a înființat publicația Cesky loutkâi (1912). Familia Şesan l-a cunoscut pe profesorul Vesely care a 
popularizat prin revista sa teatrul românesc de păpuşi într-un numar special în care erau 
prezentate atat tradiţiile, cât şi teatrele lui Şesan şi Theodor Nastasi (Vesc/, 1937). 

În 1929, la Praga, datorită initiațivei lui Jindtich Vesely, a avut loc congresul de înființare a 
Uniunii Mondiale a Marionetistilor (UNIMA), la care Vesely a fost ales preşedintele acestei 
organizații, Romania fiind reprezentată, aşa cum am menționat mai sus, de Valerian Şesan. 
UNIMA a avut şi are şi acum un rol decisiv în ridicarea nivelului profesional și artistic al artiştilor 


genului. 


Înfiinţarea teatrului de marionete Ţăndărică 

În 1939 a fost înființat Teatrul de Marionete din Bucureşti de către actrița şi scriitoarea Lia 
Calomeri. Ea participase la Praga la un turneu al Teatrului Naţional din București şi fusese 
impresionată de teatrul de marionete ceh. De altfel, prima marionetă a acestei companii 
particulare a fost adusă de la Praga de către Lucia Calomeri (Bres/as, 1958:5). Prima marionetistă 
a fost Dorina Tănăsescu, care a devenit apoi una dintre cele mai mari artiste de gen din țara 
noastră. Ea a mânuit mai întâi marioneta adusă de la Praga, apoi a adus unele modificări 
sistemului de mânuire, sistemul ei fund și astăzi studiat la UNATC I.L.Caragiale din Bucureşti, 
la secţia Păpuși/ Marionete. Unii dintre artiştii Teatrului de Marionete din București au întemeiat 
în 1945 'Teatrul 'Ţăndărică, Dorina Tănăsescu fiind pentru multe generaţii cea mai importantă 
profesoară de marionete din România. 

Tot de la Praga a adus şi artistul Al. Ferrat marionetele teatrului său. Ferrat a înființat 
compania particulară Pinocchio, care a activat între anii 1931-1949. EI prezenta în mod curent 
spectacole pentru copii în Bucureşti şi în turnee prin țară. În spectacolul 4/bă ca găpada şi cei șapte 
pitici de Sergiu Vladimir, erau folosite decoruri, păpuşi şi marionete achiziționate de către Ferrat 
din Cehia, ale căror fotografii au apărut în revista Boabe de grâu în 1931. Acest teatru a funcționat 
până în 1949, când au fost etatizate toate teatrele particulare (Iea7r de păpuși, 1937). 

Membrii familiei Şesan au continuat și după 1950 să împărtășească marionetiştilor din 
teatrele din România din experiența dobândită la Praga. 

Aceste importante influențe au stat la baza formării teatrelor de animație stabile din 


România. 


Discuţie 

Cercetarea de față se cere continuată în sensul urmăririi evoluției fenomenului artistic al 
teatrului de animaţie din ţara noastră în context intercultural. Interculturalitatea a caracterizat de 
altfel teatrul de animaţie din toate ţările din Europa încă din perioada de început, aşa cum am 
atătat în partea introductivă a acestui articol. Există încă multe aspecte care nu au fost suficient 
clarificate, cum ar fi influența posibilă a tradiției păpuşăresti germane în tradiția românească a lui 
Vasilache. Faptul că unii termeni folosiți de păpușarii tradiționali români provin din germană, 
cum at fi denumirea prezentatorului, numit la noi şpreh/ (la britanici el se numeşte /ea/erhead, la 
francezi /e cowpere), sau denumirea aparatului de deformare a vocii, numit la noi pașira (la francezi 
sifjlet pratique, la britanici swazaie, la italieni piverta) ar putea fi indicii în acest sens. Pe de altă parte, 
există mărturii despre activitatea unor păpuşari de limba germană în țara noastră, aceştia 
provenind fie din zonele locuite de germanii stabiliți în urmă cu câteva secole în România (cum 
ar fi oraşul Sibiu) [Rodean], fie din Bucovina. Astfel s-ar putea explica multiplele asemănări ale 
spectacolelor româneşti de Vasilache cu tradițiile europene Kasperle, Punch and Judy etc. 
Asemănatrile ţin de caracteristicile fizice ale personajului (cocoașa), ale costumului (haina roşie și 
pălăria ţuguiată cu un ciucure care flutură), linia generală a subiectului piesei, tipul acțiunilor fizice 
şi chiar melodia frazei. Desigur, odată ce păpuşarul român a asimilat această tradiție, a adăugat și 
elemente caracteristice româneşti, cum ar fi parodia ceremonialului religios de înmormântare, 
jucat de un personaj care este un preot ortodox, personajul hoțului de cai, şi numeroase părți ale 
dialogului care cuprind referiri la actualitatea din țara noastră din acea vreme. Ca și personajele 


din tradiţiile similare europene, Vasilache a devenit un erou național, care critica societatea 


contemporană şi exprima idealurile de independență ale românilor. Acest fenomen este 
caracteristic teatrului de păpuşi european din perioada de dinainte de revoluția de la 1848. Acest 
lucru a condus la cenzurarea spectacolelor păpuşarilor, la prigonirea lor, la stabilirea unor 
restricţii în ceea ce priveşte textele şi chiar la interzicerea completă a acestor spectacole pentru o 
vreme (Gâră şi a/[., 1968). 


Concluzie 

Contactul cu teatrul ceh de marionete şi cu celelalte teatre europene de gen (prin participarea 
la festivalurile organizate de UNIMA) a reprezentat un fenomen important pentru evoluția 
teatrului de animație din România. Creaţia scenografică a primilor noştri scenografi profesionişti, 
care au fost baronul George Lâwendahl şi loana Bassarab, care au cunoscut realizarile celorlalți 
artişti europeni, a marcat trecerea de la stilul artizanal al păpuşilor tradiționale la un stil modern 
şi la un înalt nivel de profesionalism. Astfel, teatrul de gen de la noi s-a aliniat la tendinţele 
europene. Pe de altă parte, datorită cunoaşterii tradiției cehe a teatrului de marionete pe fire, 
această tehnică de construcție şi animaţie a ajuns și în teatrele de la noi. Tehnica aceasta a permis 
abordarea unui repertoriu mai complex din punct de vedere literar. Posibilităţile de mișcare ale 
marionetei pe fire au permis realizarea unor atitudini expresive complexe ale personajelor. De 
asemenea, a capatat o mare importanță expresia plastică a caracterului personajului prin 
fizionomie, dar și prin ansamblul componentelor sale. Tehnica marionetei pe fire a permis, alături 
de cea a păpuşilor de tip wayang (sistem introdus în teatrul european de către Richard Teschner) 
şi dezvoltarea unor concepte regizoral-scenografice caracteristice pentru teatrul modern 


european. Acestea au fost începuturile teatrului de animație de artă din România. 

Figure 1. Valerian Sesan and Vera Mora 
(Carolina Sesan) 


Figure 3. Vera Mora, Marta 
Reznickova and Valerian Sesan in 
Salzburg 


Figure 2. Milan Sesan 

Figure 4. The cover of the book The 
Story of an Evening 


Figure 5. A scene of the play 'The Story of an Evening at Rize Loutek 


Figure 6. A scene of the play The Story of an Evening at Rize Loutek 


